Մենք ունե՞նք քննարկումներ, թե ովքեր պետք է լինեն ցուցակի առաջին եռյակում, իհարկե ունենք, բազմաթիվ անուններ են քննարկվում, մենք ունենք պրոֆեսիոնալ թիմ, ովքեր հրաշալի հասկանում են Երևանի մենեջմենթը, խնդիրները և կարող են Երևանի զարգացման ճիշտ ու գրագետ ծրագիր ներկայացնել: Մի բան կարող եմ հստակեցնել՝ մեր թիմում չեն լինելու մարդիկ, ում անունը շաղկապված կլինի տարբեր կասկածելի պատմությունների մեջ, ում կենսագրությունում ստվեր կա, լինելու են մարդիկ, ովքեր ջանք ու եռանդ են ներդնելու՝ լուծելու Երևանի բազմաթիվ խնդիրները: